stanford-oval/wikipedia huggingface dataset:
Daniel Kaluuya

| Daniel Kaluuya |
| --- | --- |
 Daniel Kaluuya San Diegon Comic-Conissa vuonna 2017.
Henkilötiedot
Syntynyt: 24. helmikuuta 1989 (ikä 35) Lontoo, Englanti
Ammatti:  näyttelijä
Näyttelijä
Aktiivisena:  2006–
Merkittävät roolit:  Get Out Judas and the Black Messiah
Palkinnot
 Parhaan miessivuosan Oscar  2020 Judas and the Black Messiah 
Aiheesta muualla
IMDb 
Elonet
Daniel Kaluuya (s. 24. helmikuuta 1989 Lontoo) on brittiläinen Oscar-palkittu näyttelijä. Hänet tunnetaan muun muassa pääroolistaan kauhuelokuvassa Get Out (2017), josta hän sai parhaan miespääosan Oscar-ehdokkuuden. Vuonna 2021 Kaluuya palkittiin parhaan miessivuosan Oscarilla elokuvasta Judas and the Black Messiah (2020).
Nuoruus ja uran alku

Daniel Kaluuya syntyi Lontoossa 1989. Hänen vanhempansa olivat ugandalaiset Damanie Namusoke ja Stephen Kaluuya. Daniel asui Camdenissa äitinsä ja isosiskonsa kanssa.
Daniel kirjoitti yhdeksänvuotiaana näytelmän, joka voitti paikallisen kilpailun ja joka esitettiin sen jälkeen Lontoon Hampstead Theatressa. Pian tämän jälkeen hän alkoi käydyä improvisaatiokursseja Anna Scher Theatressa, ja hän oli mukana myös Hampstead Theatren nuorten ohjelmassa.
Kaluuya sai teini-ikäisenä roolin BBC:n keskustelua herättäneestä elokuvasta Shoot the Messenger (2006), joka kertoi mustasta opettajasta, jota syytettiin mustiin kohdistuvasta rasismista. Tämän jälkeen hän alkoi käsikirjoittaa sekä näytellä brittiläisessä nuortensarjassa Skins – liekeissä. Hän oli mukana sarjassa kahden tuotantokaudena ajan. Skinsin ansiosta Kaluuya sai useita vierailevia rooleja televisiosarjoista. Hänellä oli myös vakirooli tilannekomediassa FM (2009) ja kauhukomediassa Psychoville (2009–2011).
Kaluuya sai vuonna 2010 hyviä arvioita Royal Court Theatren Sucker Punch -näytelmästä. Hän näytteli myös yhdessä antologiasarjan Black Mirror (2011) jaksossa, mikä johti myöhemmin myös hänen läpimurtoonsa. Elokuvissa Kaluuyalla oli vuonna 2013 pienet roolit rikoselokuvissa Welcome to the Punch ja Kick-Ass 2.
Läpimurto

Kaluuya alkoi 2010-luvun alun jälkeen keskittyä enemmän amerikkalaisiin elokuvatuotantoihin ja esiintyi muun muassa elokuvassa Sicario (2015). Kaluuya piti tämän jälkeen 18 kuukauden tauon, jonka aikana hän kirjoitti ja luki käsikirjoituksia. Yhdysvaltalainen Jordan Peele vaikuttui Kaluuyan taidoista nähtyään tämän roolin Black Mirrorissa ja valitsi tämän esikoisohjauksensa Get Outin (2017) pääosaan. Rasismia käsitelleesta kauhuelokuvasta tuli kulttuuri-ilmiö, ja se keräsi teattereissa yli 250 miljoonaa dollaria, vaikka sen budjetti oli ollut 4,5 miljoonaa. Kaluuya sai roolisuorituksestaan Oscar, SAG- ja Golden Globe -ehdokkaana.
Get Outin jälkeen Kaluuayalla oli rooli kansainvälisessä hittielokuvassa, Black Panther, sarjakuvafilmatisoinnissa, missä hän näytteli W’Kabia. Kaluuyan seuraavat elokuvat olivat Widows (2018), jossa hän näytteli gangsteria, ja Queen & Slim (2019). Elokuvassa Judas and the Black Messiah (2021) Kaluuya puolestaan näytteli Mustien panttereiden Fred Hamptonia. Hän sai elokuvasta muun muassa Oscarin, Golden Globen ja SAG-palkinnon.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huomioita |
| --- | --- | --- | --- | --- |
| 2006 | Shoot the Messenger | Shoot the Messenger | Reece |  |
| 2008 | Cass | Cass | nuori Cass Pennant |  |
| 2010 | Chatroom | Chatroom | Mo |  |
| 2011 | Johnny English – uudestisyntynyt | Johnny English Reborn | agentti Colin Tucker |  |
| 2013 | Welcome to the Punch | Welcome to the Punch | Juka Ogadowa |  |
| 2013 | Kick-Ass 2 | Kick-Ass 2 | Black Death |  |
| 2015 | Sicario | Sicario | Reggie Wayne |  |
| 2017 | Get Out | Get Out | Chris Washington | Ehdokkuus – parhaan miespääosan Oscar Ehdokkuus – parhaan miespääosan Bafta Ehdokkuus – parhaan miespääosan Golden Globe |
| 2018 | Black Panther | Black Panther | W’Kabi |  |
| 2018 | Widows | Widows | Jatemme Manning |  |
| 2019 | Queen & Slim | Queen & Slim | Ernest ”Slim” Hines |  |
| 2020 | A Christmas Carol | A Christmas Carol | joululahjan haamu (äänirooli) |  |
| 2021 | Judas and the Black Messiah | Judas and the Black Messiah | Fred Hampton | Parhaan miessivuosan Oscar Parhaan miessivuosan Bafta Parhaan miessivuosan Golden Globe |
| 2022 | Nope | Nope | Otis ”OJ” Haywood, Jr. |  |
| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Huomioita |
| --- | --- | --- | --- | --- |
| 2007 | The Whistleblowers | The Whistleblowers | koulukiusaaja | Jakso: ”No Child Left Behind” |
| 2007 | Comedy: Shuffle | Comedy: Shuffle | Dean | Jakso: ”Brendon Burns” |
| 2007–2009 | Skins – liekeissä | Skins | Posh Kenneth | 11 jaksoa myös käsikirjoittajana 2 jaksossa |
| 2008 | Delta Forever | Delta Forever | Roger | Jakso: ”Pilot” |
| 2008 | Hiljainen todistaja | Silent Witness | Errol Harris | 2 jaksoa |
| 2008–2009 | That Mitchell and Webb Look | That Mitchell and Webb Look | useita rooleja | 2 jaksoa |
| 2009 | Doctor Who | Doctor Who | Barclay | Jakso: ”Planet of the Dead” |
| 2009 | Komisario Lewis | Lewis | Declan | Jakso: ”Counter Culture Blues” |
| 2009 | FM | FM | Ades | 4 jaksoa |
| 2009 | The Philanthropist | The Philanthropist |  | Jakso: ”Nigeria Part II” |
| 2009 | 10 Minute Tales | 10 Minute Tales | sotilas #2 | Jakso: ”The Three Kings” |
| 2009–2011 | Psychoville | Psychoville | Michael ”Tealeaf” Fry | 12 jaksoa |
| 2010 | Comedy Lab | Comedy Lab | useita rooleja | Jakso: ”Happy Finish” |
| 2010–2012 | Harry & Paul | Harry & Paul | Parking Pataweyo | 5 jaksoa |
| 2011 | Coming Up | Coming Up | Micah | Jakso: ”Micah” |
| 2011 | The Fades | The Fades | Michael ”Mac” Armstrong | 6 jaksoa |
| 2011 | Black Mirror | Black Mirror | Bingham ”Bing” Madsen | Jakso: ”Fifteen Million Merits” |
| 2014 | Babylon | Babylon | Matt Coward | 7 jaksoa |
| 2018 | Ruohometsän kansa | Watership Down | Sinikello (äänirooli) | minisarja |
| 2021 | Saturday Night Live | Saturday Night Live | oma itsensä | Jakso: ”Daniel Kaluuya/St. Vincent” |
Aiheesta muualla

Daniel Kaluuya Internet Movie Databasessa. (englanniksi)
Comanche (täsmennyssivu)

Comanche voi tarkoittaa jotain seuraavista:
Comanchet, intiaaniheimo
Comanchen kieli, edellämainitun kieli
RAH-66 Comanche, sotilashelikopteri
Comanche, NovaLogicin pelisarja
Comanche, vuoden 1956 elokuva
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Comanche”, voi hakea sivunnimihaulla, laajalla sivunnimihaulla tai tekstihaulla.
Christian Liljegren

| Christian Liljegren |
| --- | --- |

Henkilötiedot
Syntynyt: 3. helmikuuta 1971 (ikä 53)
Muusikko
Laulukielet:  englanti
Tyylilajit:  neoklassinen metalli   power metal   progressiivinen metalli
Soittimet:  laulu
Yhtyeet:  Narnia, Divinefire, Audiovision, Golden Resurrection
Levy-yhtiöt:  LILJEGREN-RECORDS / CM SWEDEN
  [ Muokkaa Wikidatassa ] [ ohje ]  
Christian Liljegren (ent. Rivel; s. 3. helmikuuta 1971)[lähde? ] on ruotsalainen laulaja.
Liljegren on ollut laulajana useissa kristillistä metallia esittävissä yhtyeissä, kuten Divinefiressa, Audiovisionissa ja Golden Resurrectionissa. Parhaiten Liljegren tunnetaan Narnia-yhtyeestä, jonka hän perusti Carl Johan Grimmarkin kanssa. Hän toimi Narnian laulajana vuosina 1996–2008. Liljegrenillä on myös oma levy-yhtiö.[lähde? ]
Aiheesta muualla

Christian Liljegren Myspacessa (englanniksi)
Christian LeBlanc

Christian LeBlanc vuonna 2012.
Christian Jules Le Blanc (s. 25. elokuuta 1958 Fayetteville, Pohjois-Carolina), jonka sukunimi esiintyy myös muodossa LeBlanc, on yhdysvaltalainen näyttelijä. Hän on ollut mukana  Tunteita ja tuoksuja -televisiosarjassa useiden vuosikymmenien ajan.
LeBlanc on esittänyt Michael Baldwinia Tunteissa ja tuoksuissa syksystä 1991 alkaen. Näyttelijä poistui sarjasta vuonna 1993, mutta palasi takaisin keväällä 1997. Hän on voittanut roolityöstään parhaan miespääosan Emmy-palkinnon kolme kertaa.
Muita televisiorooleja LeBlancilla on ollut esimerkiksi sarjoissa As the World Turns ja Yön kuumuudessa (In the Heat of the Night).
Aiheesta muualla

Christian LeBlanc Internet Movie Databasessa. (englanniksi)
Christian Landu Landu

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Christian Tamba Landu Landu
Syntymäaika: 25. tammikuuta 1992 (ikä 32)
Syntymäpaikka: Stavanger, Norja
Pelipaikka: puolustava keskikenttä
Pituus: 183 cm
Seura
Seura: Tromsø IL
Pelinumero: 6
Junioriseurat
: Tasta IL
2005–2008: Viking
Seurat
| Vuodet | Seura | O | (M) |
| 2008–2015 | Viking | 88 | (2) |
| 2015– | Tromsø IL | 0 | (0) |
| Yhteensä | Yhteensä | 88 | (2) |
Maajoukkue
| 2007 | Norja U15 | 2 | (1) |
| 2007–2008 | Norja U16 | 9 | (0) |
| 2008 | Norja U17 | 8 | (0) |
| 2009–2010 | Norja U18 | 6 | (1) |
| 2010–2011 | Norja U19 | 6 | (0) |
| 2012 | Norja U20 | 2 | (0) |
| 2013–2014 | Norja U21 | 7 | (0) |
 Seurajoukkueuran tilastot kattavat vain kansalliset sarjat, päivitetty 11. helmikuuta 2015.  Maajoukkueuran tilastot päivitetty 5. toukokuuta 2015.
Christian Tamba Landu Landu (s. 25. tammikuuta 1992 Stavanger) on norjalainen jalkapalloilija, pelipaikaltaan puolustava keskikenttäpelaaja. Hän on edustanut tammikuusta 2015 lähtien Tippeligaenissa pelaavaa Tromsø IL:ää.
Landu Landun vanhemmat ovat kotoisin Kongon demokraattisesta tasavallasta.
Maajoukkueura

Landu Landu on edustanut Norjaa kaikissa ikäkausimaajoukkueissa U15-ikäluokasta lähtien.
Chromebox

Samsung Chromebox
Chromebox on työpöytäversio Chromebookista. Chromebox käyttää Googlen Chrome OS -käyttöjärjestelmää. Chromebox julkaistiin 29. toukokuuta 2012 vuosi Chromebookin julkaisemisen jälkeen. Chromebox sisältää kuusi USB 2.0 -väylää, sd-kortin lukija ja portit HDMI,VGA ja DVI-johdoille. Chromeboxin hinta on 158-883 euroa.
Coman galaksijoukko

Coman galaksijoukko
Coman galaksijoukko on yli tuhannen galaksin muodostama joukko, joka sijaitsee Bereniken hiusten tähdistössä 321 miljoonan valovuoden päässä Maasta. Coman galaksijoukko ja Leijonan galaksijoukko ovat Coman superjoukon suurimmat galaksijoukot.[lähde? ]
Joukon galaksit ovat lähinnä elliptisiä ja linssimäisiä galakseja. Lisäksi klusteri sisältää joitakin kierteisgalakseja, jotka ovat muita galakseja nuorempia ja sijaitsevat pääasiassa joukon reunamilla. Arvioiden mukaan yli 90 prosenttia galaksijoukon massasta koostuu pimeästä aineesta, mutta pimeän aineen jakautuminen joukon sisällä tunnetaan huonosti.
Clearwater (Florida)

| Clearwater |
| --- | --- |

 Koordinaatit: 27°58′25″N, 82°45′51″W 
Valtio:  Yhdysvallat
Osavaltio:  Florida
Piirikunta:  Pinellas
Hallinto:  
 – Pormestari:  Frank Hibbard
Pinta-ala:  
 – Kokonaispinta-ala:  97,7 km²
 – Josta vettä:  32,2 km² 
Korkeus:  9 m
Väkiluku (2005):  108 687
 – Väestötiheys:  1 659,4 as./km²
 – Metropolialue:  4 milj.
Aikavyöhyke:  UTC–5 (kesäaika UTC–4)
 
 http://www.clearwater-fl.com/ 
Infobox OKVirheellinen NIMI-arvo: 
Clearwater on kaupunki Yhdysvalloissa Pinellasin piirikunnassa Floridassa. Vuoden 2009 mittausten mukaan kaupungin väkiluku oli 108 081. Clearwater on kolmanneksi suurin kaupunki Tampa Bayn alueella. Kaupungissa sijaitsee Skientologiakirkon omistama Fort Harrison Hotel, jossa ainakin kahdeksan on kuollut mysteerissä olosuhteissa.
Aiheesta muualla

Kuvia tai muita tiedostoja aiheesta Clearwater (Florida) Wikimedia Commonsissa
Choice Hotels

| Choice Hotels International, Inc>  |
| --- | --- |

Yritysmuoto:  pörssiyhtiö
Osake:  NYSE: CHH
ISIN:  US1699051066
Perustettu:  1939
Kotipaikka:  Rockville, Maryland, USA
Toiminta-alue:  maailmanlaajuinen
Toimiala:  hotellitoiminta
Kotisivu:  choicehotels.com
Infobox OKVirheellinen NIMI-arvo: 
Choice Hotels International, Inc. on New Yorkin pörssissä noteerattu yhdysvaltalainen holdingyhtiö, joka operoi franchising-periaatteella monia hotelli- ja motelliketjuja noin 35 maassa. Sen hallussa on tusinan verran alan brändejä: Comfort Inn, Comfort Suites, Quality Inn, Sleep Inn, Clarion, Cambria Hotel & Suites, Mainstay Suites, Suburban Extended Stay, Econo Lodge, Rodeway Inn ja Ascend Hotel Collection. Choice Hotels oli vuonna 2015 maailman toiseksi suurin hotelliyhtiö 6 376 toimipaikallaan. Vuotta aiemmin se listattiin huonemäärän perusteella maailman viidenneksi suurimmaksi 602 663 huoneellaan.
Pohjoismaissa ja Baltiassa Choice Hotelsia edustaa norjalainen Nordic Choice Hotels, joka operoi muun muassa Helsingin Jätkäsaaren 16-kerroksista Clarion Hotel Helsinkiä.
Historiaa

Choice Hotels sai alkunsa vuonna 1939 Quality Courts -nimisenä markkinointiyhteistyönä seitsemän Yhdysvaltojen etelävaltioissa sijainneen motellin kesken. Pian muodostettiin yhtiö Quality Courts Limited. Vuodesta 1963 ketju toimi nimellä Quality Motels ja vuodesta 1972, jolloin toimintaperiaate muutettiin hotellien omistamisesta franchisingiksi, nimellä Quality Inns International. Ketjumääräykset olivat paljon väljempiä kuin kilpailijan Holiday Innin yksityiskohtaiset vaatimukset eri asioiden standardoinnista. Ketjuun otettiin jo toimivia hotelleja, kun taas Holiday Inn yleensä rakensi uudet kiinteistöt toiminnalleen.
Vuonna 1982 Quality Inns jaettiin kahtia edulliseen Comfort Inn -⁠ketjuun ja tasokkaampaan Quality Royale -⁠ketjuun, josta tuli vuonna 1989 Clarion Hotels. Samana vuonna Quality Inns perusti standardoituihin sisustuksiin perustuvan McSleep-ketjun, jonka nimi vaihdettiin pian Sleep Inniksi McDonald’s-yhtiön vaatimuksesta.
Vuonna 1990 Quality International muutti nimensä muotoon Choice Hotels International. Pian se osti kolme halpahotelliketjua: Friendship Inns, Rodeway Inn ja Econo Lodge. Näistä Friendship-ketjun hotellit muutettiin joko Rodeway- tai Econo Lodge -brändin alle.
Nordic Choice Hotels

Pohjoismaissa Choice Hotelsia edustaa Nordic Choice Commercial Services A/S. Nordic Choice Hotels (vuoteen 2011 asti Choice Hotels Scandinavia) on yksi Pohjoismaiden suurimpia hotelliyhtiöitä, jolla on Norjassa, Tanskassa, Ruotsissa ja Baltian maissa parisataa hotellia ja yli 12 000 työntekijää. Yhtiön ensimmäinen hotelli Suomessa oli lokakuussa 2016 avattu 16-kerroksinen Clarion Helsingin Jätkäsaaressa. Nordic Choice Hotels osti vuonna 2019 Suomesta lisäksi kymmenen hotellia, Hotelli Kämpin, Hotel St. Georgen, Hotel Havenin, Hotel Lilla Robertsin, Klaus K Hotelin, Hotel Fabianin ja neljä GLO-hotellia.
Nordic Choice Hotelsin omistaa norjalainen ”hotellimagnaatti” Petter Stordalen. Yhtiön neljä hotellibrändiä ovat isojen kaupunkikeskustojen ja lentokenttien Clarion Hotel, pienempien kaupunkien Quality Hotel, edullisempi Comfort Hotel sekä Nordic Hotels & Resorts, jonka alla toimivat muihin kolmeen ketjuun sopimattomat erikoiskohteet, joilla esimerkiksi on vanhastaan oma vahva identiteetti.
Aiheesta muualla

Choice Hotels -yhtiön verkkosivusto (englanniksi)
Nordic Choice Hotels -verkkosivusto (ruotsiksi)
Kuvia tai muita tiedostoja aiheesta Choice Hotels Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: en:Choice Hotels & sv:Nordic Choice Hotels
Clarion Hotel Helsinki avattiin lokakuussa 2016 Helsingin Jätkäsaaressa.
Clarion-kongressihotelli Norjan Trondheimissa.
Käännös suomeksi
Calypso (kappale)

| ”Calypso” John Denver |
| --- | --- | --- |

Alankomaiden painoksen kansikuva.
Singlen tiedot
 Albumilta: Windsong
 Julkaistu: 1975
 Formaatti: 7” vinyyli
 Tuottaja(t): Milt Okun
 Kesto: 03.36
 Levy-yhtiö: RCA
John Denverin muut singlet
| ”Please, Daddy” 1974 | ”Calypso” 1975 | ”Christmas for Cowboys” 1975 |
Calypso on yhdysvaltalaisen folkmuusikon John Denverin vuoden 1975 kappale, joka julkaistiin singlenä. Myöhemmin se oli kappaleena Windsong-albumilla. Calypso on kunnianosoitus ranskalaiselle mertentutkijalle Jacques-Yves Cousteaulle ja tämän tutkimusalukselle Calypsolle.
Single oli 27. syyskuuta 1975 Billboard Hot 100 -singlelistan ykkösenä viikon ajan.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Calypso (song)
DSL-keskitin

Siemensin DSL-keskitin SURPASS hiX 5625
DSL-keskitin eli DSLAM (engl. Digital Subscriber Line Access Multiplexer) on laite, joka erottaa puheliikenteen dataliikenteestä tilaajaliitännässä. Puheliikenne ohjataan edelleen DSL-keskittimestä puhelinkeskukseen. Se yhdistää tilaajaliittymät (esimerkiksi ADSL) operaattorin runkoverkkoon. Yksinkertaisimmillaan DSL-keskittimen toimintaa voidaan verrata kytkimeen, joka muuntaa mediatyypin toiseksi.
Edmond Tapsoba

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Edmond Fayçal Tapsoba
Syntymäaika: 2. helmikuuta 1999 (ikä 25)
Syntymäpaikka: Ouagadougou, Burkina Faso
Pelipaikka: keskuspuolustaja
Pituus: 192 senttimetriä
Seura
Seura: Bayer Leverkusen
Pelinumero: 12
Seurat
| Vuodet | Seura | O | (M) |
| 2014–2015 | Salitas |  |  |
| 2015–2017 | US Ouagadougou |  |  |
| 2017–2018 | Leixões | 0 | (0) |
| 2018–2020 | Vitória de Guimarães B | 30 | (7) |
| 2019–2020 | Vitória de Guimarães | 16 | (4) |
| 2020– | Bayer Leverkusen | 107 | (3) |
Maajoukkue
| 2016– | Burkina Faso | 36 | (1) |
 Seurajoukkueuran tilastot kattavat vain kansalliset sarjat, päivitetty 8. lokakuuta 2023.  Maajoukkueuran tilastot päivitetty 8. lokakuuta 2023.
Edmond Fayçal Tapsoba (s. 2. helmikuuta 1999 Ouagadougou) on burkinalainen jalkapalloilija, joka pelaa keskuspuolustajana Bundesliiga-joukkue Bayer Leverkusenissa ja Burkina Fason maajoukkueessa.
Seurajoukkueura

Tapsoba pelasi kaudella 2019–2020 Portugalin liigaa Vitória de Guimarãesin joukkueessa. Hän pelasi ensimmäisen ottelunsa 18. elokuuta 2019 kotiottelussa Boavistaa vastaan, ja syötti joukkueensa maalin 1–1 tasapelissä. Kotiottelussa Desportivo Avesia vastaan 14. syyskuuta hän teki ensimmäisen maalinsa Portugalin liigassa, joukkueensa voittaessa peräti 5–1. Hän onnistui kauden aikana maalinteossa yhteensä neljästi. Hän pelasi Vitórian kanssa myös viisi ottelua Eurooppa-liigan lohkovaihetta.
Tammikuun 2020 siirtoikkunassa Tapsoba siirtyi Saksan Bundesliigassa pelaavaan Bayer Leverkuseniin, ja solmi seuran kanssa viiden ja puolen vuoden mittaisen sopimuksen. Hän debytoi Bundesliigassa 8. helmikuuta kotiottelussa Borussia Dortmundia vastaan, ja pelasi koko ottelun Bayerin voittaessa 4–3. Tepsoba teki ensimmäisen Bundesliiga-maalinsa 21. helmikuuta 2021 vieraskentällä Augsburgia vastaan. Hän tasoitti ottelun loppulukemiksi 1–1 lisäajan neljännellä minuutilla.
Kaudella 2022–23 Tapsoba pelasi Leverkusenin kanssa Mestarien liigaa, hän pelasi viidessä alkulohkon ottelussa. Ensiesiintymisensä Mestarien liigassa hän teki 13. syyskuuta 2–0 voittoon päättyneessä kotiottelussa Atletico Madridia vastaan.
Syyskuussa 2023 Tapsoba teki Leverkusenin kanssa jatkosopimuksen, joka pitää hänet seurassa vuoteen 2028 asti.
Maajoukkueura

Tapsoba debytoi Burkina Fason maajoukkueessa 24. elokuuta 2016 ystävyysottelussa Uzbekistania vastaan. Tapsoba pelasi koko ottelun, jonka Burkina Faso hävisi 0–1. Ensimmäisen kilpailullisen maaottelunsa hän pelasi marraskuussa 2019 Afrikan-mestaruuskilpailuiden karsinnoissa Ugandaa vastaan. Hän pelasi täydet minuutit 0–0 päättyneessä ottelussa. Tabsoba on vuodesta 2019 kuulunut Burkina Fason avainpelaajiin, ja on lähes poikkeuksetta pelannut joukkueen takalinjalla täydet minuutit. Taboba edusti maataan Afrikan-mestaruuskilpailuissa 2022. Hän oli viemässä joukkuettaan aina pronssiotteluun asti, jonka Burkina Faso kuitenkin hävisi rangaistuspotkuilla. Turnauksessa erinomaisesti pelannut Tapsoba valittiin kisojen tähdistökentälliseen.
Ensimmäisen maajoukkuemaalinsa Tapsoba teki 19. marraskuuta 2022 Ouagadougoussa pelatussa harjoitusottelussa Norsunluurannikkoa vastaan. Hän iski Burkina Fason 2–1 -voittoon päättyneen ottelun voittomaalin rangaistuspotkusta 42:lla peliminuutilla.
Aiheesta muualla

Kuvia tai muita tiedostoja aiheesta Edmond Tapsoba Wikimedia Commonsissa
Bayer 04 Leverkusen – Saksan Bundesliiga
1 Hradecký |
3 Hincapié |
4 Tah |
5 Natali |
6 Kossounou |
7 Hofmann |
8 Andrich |
10 Wirtz |
11 Terrier |
12 Tapsoba |
13 Arthur |
14 Schick |
17 Kovář |
19 Tella |
20 Grimaldo |
21 Adli |
22 Boniface |
24 García |
25 Palacios |
30 Frimpong |
32 Puerta |
34 Xhaka |
36 Lomb |
44 Belocian |
47 Aourir |
  Fofana |
Valmentaja Alonso
Dirachmaceae

| Dirachmaceae |
| --- | --- |
 Dirachma socotrana
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Kladi::  Rosidit
Lahko::  Rosales
Heimo::  Dirachmaceae  Hutch.
 Dirachmaceae-heimon levinneisyyskartta.
Suvut
 Dirachma Schweinf. ex Balf.f. 
Katso myös
   Dirachmaceae Wikispeciesissä   Dirachmaceae Commonsissa 
Infobox OKNimi-testi OK: 
Dirachmaceae on pieni kasviheimo koppisiemenisten Rosales-lahkossa. Heimossa on vain yksi suku: Dirachma.
Tuntomerkit

Heimon/suvun kasvit ovat pensaita, joilla voi olla varrellisia rauhasia. Lehdet sijaitsevat kierteisesti, ovat pieniä ja hammaslaitaisia, ja niissä on naskalimaiset korvakkeet. Kukat sijaitsevat yksittäin terminaalisesti ja ovat 5–8-lukuisia, melko kookkaita. Niissä on 4–8-liuskainen ulkoverhiö, tyvestään yhdislehtinen verhiö ja spiraalikierteisiksi sulkeutuvat eli kontortit terälehdet, joiden tyvellä mesiäiset sijaitsevat. Heteet ovat pitkiä, sijaitsevat terävastaisesti, ja ponnet avautuvat kärjestään. Sikiäin on yhdislehtinen ja koostuu kahdeksasta emilehdestä, jotka ovat syväuurteisia. Nuijamainen tai pieni luotti sijaitsee vartalon päässä ja on pidentynyt. Hedelmä on nokkamainen kota, sisältä karvainen ja avautuu tyvestä alkaen sateenvarjomaisesti. Siemenet ovat sivulta litistyneitä ja niissä on niukka endospermi.
Levinneisyys

Dirachmaceae kasvaa Sokotran saarella ja Somaliassa.
Luokittelu

Heimon ainoassa suvussa on kaksi lajia: Dirachma socotrana ja Dirachma somalensis. Aikaisemmin sukua on pidetty kurjenpolvikasvien (Geraniaceae) tai malvakasvien (Malvaceae) sukulaisena.
Aiheesta muualla

Kuvia: http://www.arkive.org/dirachma/dirachma-socotrana/ (Arkistoitu – Internet Archive)
Calypso (kuu)

| Calypso |
| --- | --- |

Löytäminen
Löytäjät:  Dan Pascu, Kenneth Seidelmann, William A. Baum, Douglas G. Currie
Löytöaika:  13. maaliskuuta 1980
Kiertoradan ominaisuudet
Planeetta:  Saturnus
Keskietäisyys:  294,619 km
Eksentrisyys:  0,000
Kiertoaika:  1,887802 d
Inklinaatio:  1,56°
Fyysiset ominaisuudet
Päiväntasaajan halkaisija:  21,4 ± 2,0 km
Albedo:  1,34 ± 0,10
Calypso (väliaikainen nimi: S/1980 S 25) on Saturnuksen kuu, joka löydettiin vuonna 1980. Vuonna 1983 se sai nimen Calypso ja sillä on myös nimet Saturn XIV ja Tethys C. Kuun löytäjät olivat Dan Pascu, Kenneth Seidelmann, William A. Baum ja Douglas G. Currie.
Calypsolla on sama kiertorata kuin Tethyksellä ja se sijaitsee Tethyksen Lagrangen pisteessä. Telesto on Tethyksen toisessa Lagrangen pisteessä.
Telesto on kiertoradalla noin 60 astetta edellä Tethystä ja Calypso vastaavasti noin 60 astetta Tethyksen perässä.
Calypson mitat ovat noin 34 × 22 × 22 kilometriä.
Citroën C-Zero

Citroën C-Zero
Citroën C-Zero on Citroënin vuodesta 2011 lähtien valmistama A-segmentin sähköautomalli. Sen lähes identtiset sisarmallit ovat Peugeot iOn ja Mitsubishi i-MiEV.
Vuoden 2011 Euro NCAP -kolaritestistä C-Zero sai tulokseksi neljä tähteä viidestä.
Aiheesta muualla

Kuvia tai muita tiedostoja aiheesta Citroën C-Zero Wikimedia Commonsissa
DST

DST voi tarkoittaa seuraavia:
DST, Direction de la surveillance du territoire, yksi Ranskan entisistä tiedustelupalveluista
kesäaika, engl. daylight saving time, lyh. DST
DST, Dempsterin-Shaferin teoria
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”DST”, voi hakea sivunnimihaulla, laajalla sivunnimihaulla tai tekstihaulla.